CELEX: 62013TN0315
Language: et
Date: 2013-04-30 00:00:00
Title: Kohtuasi T-315/13: 30. aprillil 2013 esitatud hagi — Kompas MTS versus parlament jt.

10.8.2013   
            
            
               ET
            
            
               Euroopa Liidu Teataja
            
            
               C 233/12
            
         30. aprillil 2013 esitatud hagi — Kompas MTS versus parlament jt.
   (Kohtuasi T-315/13)
   2013/C 233/20
   Kohtumenetluse keel: saksa
   
      Pooled
   
   
      Hageja: Kompas mejni turistični servis d.d. (Kompas MTS d.d.) (Ljubljana, Sloveenia) (esindaja: advokaat J. Tischler)
   
      Kostjad: Euroopa Parlament, Euroopa Komisjon ja Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               kohustada Euroopa Liitu maksma 846 000 eurot ja 8 % intressi või tuvastada, et Euroopa Liidult on õigus saada kahjuhüvitist;
            
         
               —
            
            
               mõista kostjalt vastavalt kodukorra artikli 87 lõikele 2 välja kohtukulud.
            
         
      Väited ja peamised argumendid
   
   Hageja nõuab kahju hüvitamist peamiselt direktiivi 2001/37/EG (1) artikli 5 lõike 6 punkti e vastuvõtmise pärast. Ta on arvamusel, et üksnes selle sätte kehtestamine sai kaasa tuua selle, et Austria seadusandja piiras nende tubakatoodete importi, millel ei ole saksakeelset märgistust. Hageja väidab, et see koguseline impordipiirang on tingitud direktiivi 2001/37 vastuvõtmisest, kusjuures kostjad on rikkunud proportsionaalsuse põhimõtet, diskrimineerimiskeeldu, põhiõigust omandile ja ettevõtlusvabadust.
   
      (1)  Euroopa Parlamendi ja nõukogu 5. juuni 2001. aasta direktiiv 2001/37/EÜ tubakatoodete valmistamist, esitlemist ja müüki käsitlevate liikmesriikide õigus– ja haldusnormide ühtlustamise kohta (EÜT L 194, lk 26; ELT eriväljaanne 15/06 lk 147).